ΓΡΑΠΤΗ ΕΡΩΤΗΣΗ P-0533/02

υποβολή: Ilka Schrder (GUE/NGL) προς το Συμβούλιο

(19 Φεβρουαρίου 2002)

Θέμα: Σύλληψη του κ. Rodrguez Fernndez με συμμετοχή της Eurojust

Στις 16 Ιανουαρίου 2002 συνελήφθη ο Juan Ramn Rodrguez Fernndez στο Άμστερνταμ με την κατηγορία, ότιποστήριξε την ομάδα της ΕΤΑ-Gorbea, έχοντας δώσει διευθύνσεις του φερόμενου ως δεξιού εξτρεμιστή Pedro Varela σε άλλους, που ευρίσκοντο σε επαφή με την ΕΤΑ· αυτό εξομοιώνεται με μεταβίβαση στόχων επιθέσεως (Jungle World αριθ. 7 της 11.02.2002). Οι πληροφορίες αυτές όμως διατίθενται σε όλους μέσω του δημόσιου τηλεφωνικού καταλόγου της Βαρκελώνης.

Σύμφωνα με αναφορές του τύπου η σύλληψη αποτελούσε έναν πρώτο καρπό του νέου συστήματος Eurojust, της δικαστικής συνεργασίας της ΕΕ (La Vanguardia), και πραγματοποιήθηκε με πολύ γρήγορους ρυθμούς μετά από αίτημα της ισπανικής εισαγγελίας στην αντίστοιχη ολλανδική, στο πλαίσιο της Eurojust (NRC Handelsblad 20.1.2002). Σύμφωνα με στοιχεία της ΜΚΟ Statewatch η όληπόθεση διεκπεραιώθηκε από την pro-Eurojust (www.statewatch.org/news/2002/feb/02eurojust.htm).

Γνωρίζει το Συμβούλιο τις περιστάσεις της συλλήψεως και τη νομική βάση· Εάν ναι, ποια είναι αυτή η νομική βάση· Εάν όχι, ποιαπηρεσία της ΕΕ ή ενός από τα κράτη μέλη είναι αρμόδια για πληροφορίες προς τους βουλευτές του ΕΚ και τη δημόσια γνώμη·

Σε ποιο βαθμό είχε συμμετοχή η pro-Eurojust ή η Eurojust στη σύλληψη και με ποια νομική βάση συνέβη αυτό·

Εμπίπτει, με ταφιστάμενα αποδεικτικά στοιχεία (διαβίβαση προσιτής στο κοινό διευθύνσεως) σύμφωνα με την άποψη του Συμβουλίου στο πλαίσιο του ορισμού περί τρομοκρατίας και αυτό σύμφωνα με τις διατάξεις της αποφάσεως πλαίσιο για την καταπολέμηση της τρομοκρατίας (14845/1/01 — C506980/2001 — 2001/0217CNS);

Απάντηση

(22 Ιουλίου 2002)

Οι συλλήψεις που γίνονται από εθνικές αρχές επιβολής του νόμου εμπίπτουν αποκλειστικά στις αρμοδιότητες των αρχών αυτών και όχι του Συμβουλίου. Το Συμβούλιο δεν μπορεί επομένως να παράσχει πληροφορίες ως προς τις περιστάσειςπό τις οποίες έγινε η εν λόγω σύλληψη, ούτε ως προς τη νομική της βάση.

Το Συμβούλιο δεν είναι επίσης σε θέση να παράσχει πληροφορίες ως προς την ενδεχόμενη συμμετοχή της Pro Eurojust ή της Eurojust στις εν λόγω συλλήψεις.

Υπενθυμίζεται, γενικότερα, ότι η Pro Eurojust ήταν μία προσωρινή ομάδα 15 εισαγγελέων και δικαστώνπαγομένων αποκλειστικά στο εθνικό δίκαιο, η οποία είχε όμως συσταθεί με απόφαση του Συμβουλίου. Η απόφαση αυτή, η οποία αντικαταστάθηκε από την απόφαση του Συμβουλίου της 28ης Φεβρουαρίου 2002 για την ίδρυση της Eurojust, δεν παρείχε εξουσίες καταναγκασμού στα μέλη της προσωρινής Μονάδας. Μεταξύ των καθηκόντων που τους είχαν ανατεθεί, ωστόσο, περιλαμβανόταν η βελτίωση της συνεργασίας μεταξύ των αρμοδίων εθνικών αρχών όσον αφορά τις έρευνες και τις διώξεις που έχουν σχέση με σοβαρές μορφές εγκλήματος, ειδικά όταν πρόκειται για οργανωμένο έγκλημα, με εμπλοκή δύο ή περισσοτέρων κρατών μελών.

Η απόφαση της 28ης Φεβρουαρίου 2002 δεν απονέμει στην Eurojust εξουσίες καταναγκασμού δυνάμενες να ασκηθούν απευθείας επί των πολιτών, όπως είναι η εξουσία σύλληψης. Εν τούτοις, προβλέπει ρητά ότι μεταξύ των καθηκόντων της Eurojust, είτε τα εκτελεί ως συλλογικό όργανο, είτε μέσω των οικείων εθνικών μελών, περιλαμβάνεται το καθήκον να επικουρεί, κατόπιν αιτήσεώς τους, τις αρμόδιες αρχές των κρατών μελών προκειμένου να εξασφαλίσει τον καλύτερο δυνατό συντονισμό των ερευνών και των διώξεων.

Τα ανωτέρω, επιπλέον, δεν θίγουν το γεγονός ότι τα κράτη μέλη έχουν τη δυνατότητα να αναθέτουν στο εθνικό τους μέλος δικαστικές αρμοδιότητες στο έδαφός τους.

Όσον αφορά το τελευταίο ερώτημα, το Συμβούλιο δεν λαμβάνει θέση ως προς τιςποθέσεις πουποβάλλονται ενώπιον των εθνικών αρμοδίων αρχών.